stanford-oval/wikipedia huggingface dataset:
เพตชอปบอยส์
ประวัติ > Please และรีมิกซ์อัลบั้ม Disco: พ.ศ. 2527-2529

ในเดือนมีนาคมปี 2528 หลังจากการเจรจาระยะยาว เพตชอปบอยส์ ได้ตัดสัญญากับบ๊อบบี้โอด้วยข้อเสนอที่ทำให้บ๊อบบี้โอมีค่าลิขสิทธิ์ในการขายในอนาคต และจ้างผู้จัดการวง "ทอม วัตคินส์" (Tom Watkins) พวกเขาเซ็นสัญญากับบริษัทค่ายเพลง พาร์โลโฟน ในกรุงลอนดอน
รักของผม ขนมของคุณ

| รักของผม ขนมของคุณ |
| --- | --- |

ประเภท: โรแมนติก-คอมเมดี้ ลึกลับ
เค้าโครงจาก: แอนทีค เบเกอร์รี่ โดย ฟุมิ โยชินางะ
กำกับโดย: พรรณเรศ รุจิระนันท์
แสดงนำ: ฐานัฐพ์ โล่ห์คุณสมบัติ ปราชญา เรืองโรจน์ ปุริม รัตนเรืองวัฒนา ภัทร เอกแสงกุล จุฑาพิชญ์ อินทร์จันทร์ กุลฑีรา ยอดช่าง โอลิเวอร์ พูพาร์ต อาภาศิริ นิติพน อธิวัฒน์ สนิทวงศ์ ณ อยุธยา
ดนตรีแก่นเรื่องปิด: Sweet Day โดย ฐานัฐพ์ โล่ห์คุณสมบัติ,ปราชญา เรืองโรจน์,ปุริม รัตนเรืองวัฒนา,ภัทร เอกแสงกุล
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ความยาวตอน: 45 นาที
บริษัทผู้ผลิต: จีเอ็มเอ็มทีวี
ออกอากาศ
เครือข่าย: จีเอ็มเอ็ม 25 เอไอเอส เพลย์
ออกอากาศ: 24 พฤศจิกายน ค.ศ. 2021 (2021-11-24) – 30 ธันวาคม ค.ศ. 2021 (2021-12-30)
รักของผม ขนมของคุณ (อังกฤษ: Baker Boys The Series) เป็นละครชุดแนวโรแมนติก-คอมเมดี้,ลึกลับทางโทรทัศน์ในปีพ.ศ. 2564 นำแสดงโดย ฐานัฐพ์ โล่ห์คุณสมบัติ (ลี),ปราชญา เรืองโรจน์ (สิงโต),ปุริม รัตนเรืองวัฒนา (ปลื้ม) และภัทร เอกแสงกุล (เฟย) ดัดแปลงมาจากมังงะ เรื่อง แอนทีค เบเกอร์รี่ โดย ฟุมิ โยชินางะ ที่พูดถึงเรื่องราวของคนทำขนมสี่คนที่ต้องเผชิญปัญหาที่แตกต่างกันในชีวิตการทำอาชีพนักทำขนม นอกจากจะมีในเวอร์ชันไทยแล้ว มังงะเรื่องนี้ยังมีการดัดแปลงและทำเป็นซีรีส์ในเวอร์ชันญี่ปุ่นและเกาหลีอีกด้วย
กำกับการแสดงโดย พรรณเรศ รุจิระนันท์ (ปอย) อำนวยการผลิตโดยจีเอ็มเอ็มทีวี,เป็นหนึ่งในสิบหกซีรีส์ที่เปิดตัวในงาน GMMTV 2021:The New Decade Begins ที่จัดขึ้นในวันที่ 3 ธันวาคม พ.ศ. 2563 ออกอากาศทุกวันพุธและพฤหัสบดีเวลา 20:30 น. (ตามเวลาไทย) ทางจีเอ็มเอ็ม 25 และย้อนหลังทางแอปพลิเคชันเอไอเอส เพลย์ เวลา 22:30 น.(ตามเวลาไทย) แทนที่การฉายซ้ำของซีรีส์ นาบี ฉันจะไม่รักเธอ และฉายต่อด้วยซีรีส์ 55:15 เนเวอร์ ทู เลท ในเวลาเดียวกันทาง จีเอ็มเอ็ม 25
นักแสดงและบทบาท > นักแสดงหลัก

ฐานัฐพ์ โล่ห์คุณสมบัติ (ลี) รับบท ปุณ (ตัวละครในมังงะ : ทาจิบานะ เคอิจิ) เจ้าของร้านสวีตเดย์ ที่มีความหลังฝังใจเกี่ยวกับขนมหวาน
ปราชญา เรืองโรจน์ (สิงโต) รับบท เวียร์ (ตัวละครในมังงะ:โอโนะ ยูสุเกะ) นักทำขนมผู้พราวเสน่ห์และเป็นเชฟประจำร้านสวีตเดย์
ปุริม รัตนเรืองวัฒนา (ปลื้ม) รับบท กระทิง (ตัวละครในมังงะ:คันดะ เอจิ) อดีตนักมวยผู้โด่งดังแต่ต้องแขวนนวมเพราะโรคประจำตัวและเข้ามาทำงานในร้านสวีตเดย์ในฐานะบริกรและผู้ช่วยเชฟ
ภัทร เอกแสงกุล (เฟย) รับบท พูห์ (ตัวละครในมังงะ:โคบายาคาวะ ชิคาเกะ บอดิการ์ดของปุณที่ขี้อาย ปุณให้เข้ามาทำงานในร้านในฐานะบริกร
นักแสดงและบทบาท > นักแสดงสมทบ

จุฑาพิชญ์ อินทร์จันทร์ (เจมี่) รับบท โมเน่ นักข่าวออนไลน์ที่กำลังสืบคดีเกี่ยวกับการลักพาตัวเด็ก
โอลิเวอร์ พูพาร์ต (อั๋น) รับบท มานพ พ่อของโมเน่ที่เคยเป็นผู้ประกาศข่าวในอดีต
อาภาศิริ นิติพน (อุ๋ม) รับบท โรชิ แม่ของโมเน่ที่เคยเป็นผู้ประกาศข่าวในอดีต
อธิวัฒน์ สนิทวงศ์ ณ อยุธยา (ต้น) รับบท โชค
คู เป่ยจง (เวฟ) รับบท ฌอง
อัครินทร์ อัครนิธิเมธรัฐ (โจ๊ค) รับบท เทิด
กุลฑีรา ยอดช่าง (อันดา) รับบท พิกเล็ท
พรหมพิริยะ ทองพุทธรักษ์ (ปาแปง) รับบท ตูมตาม
นีร สุวรรณมาศ (นีร) รับบท อิ่มเอม
ภัชธร ธนวัฒน์ (พลอยภัช) รับบท วิว
สุรัตนาวี สุวิพร (โบว์) รับบท ทิวา
โชติรส แก้วพินิจ (โซบี) รับบท นวล
นักแสดงและบทบาท > นักแสดงรับเชิญ

ธนบูลย์ วัลลภศิรินันท์ (นะ) รับบท เจ้าของการแข่งขันรายการแข่งทำขนม
ชัชชวิศ เตชะรักษ์พงศ์ (วิคเตอร์) รับบท ภพ คู่ปรับการแข่งมวยกับกระทิง
ชินรัฐ สิริพงษ์ชวลิต (ไมค์) รับบท ครูของเวียร์สมัยมัธยมศึกษา
กัลยา เลิศเกษมทรัพย์ (เง็ก) รับบท แม่ของเวียร์
เรตติง > เรตติงโทรทัศน์ในประเทศไทย

ในตารางด้านล่างนี้,ตัวเลขสีน้ำเงิน แสดงถึงเรตติงที่ต่ำที่สุดและ ตัวเลขสีแดง แสดงถึงเรตติงที่สูงที่สุด
| ตอนที่ | เวลาออกอากาศ (UTC+07:00) | วันที่ออกอากาศ | ค่าเฉลี่ย | อ้างอิง |
| --- | --- | --- | --- | --- |
| 1 | วันพุธ – พฤหัสบดี เวลา 20:30 น. | 24 พฤศจิกายน พ.ศ. 2564 | 0.135 |  |
| 2 | วันพุธ – พฤหัสบดี เวลา 20:30 น. | 25 พฤศจิกายน พ.ศ. 2564 | 0.107 |  |
| 3 | วันพุธ – พฤหัสบดี เวลา 20:30 น. | 1 ธันวาคม พ.ศ. 2564 | 0.084 |  |
| 4 | วันพุธ – พฤหัสบดี เวลา 20:30 น. | 2 ธันวาคม พ.ศ. 2564 | 0.034 |  |
| 5 | วันพุธ – พฤหัสบดี เวลา 20:30 น. | 8 ธันวาคม พ.ศ. 2564 | 0.078 |  |
| 6 | วันพุธ – พฤหัสบดี เวลา 20:30 น. | 9 ธันวาคม พ.ศ. 2564 | 0.075 |  |
| 7 | วันพุธ – พฤหัสบดี เวลา 20:30 น. | 15 ธันวาคม พ.ศ. 2564 | 0.131 |  |
| 8 | วันพุธ – พฤหัสบดี เวลา 20:30 น. | 16 ธันวาคม พ.ศ. 2564 | 0.042 |  |
| 9 | วันพุธ – พฤหัสบดี เวลา 20:30 น. | 22 ธันวาคม พ.ศ. 2564 | 0.090 |  |
| 10 | วันพุธ – พฤหัสบดี เวลา 20:30 น. | 23 ธันวาคม พ.ศ. 2564 | 0.093 |  |
| 11 | วันพุธ – พฤหัสบดี เวลา 20:30 น. | 29 ธันวาคม พ.ศ. 2564 | 0.1 |  |
| 12 | วันพุธ – พฤหัสบดี เวลา 20:30 น. | 30 ธันวาคม พ.ศ. 2564 | 0.1 |  |
| ค่าเฉลี่ยรวม | ค่าเฉลี่ยรวม | ค่าเฉลี่ยรวม | 0.089 | 0.089 |
การออกอากาศในต่างประเทศ

ฟิลิปปินส์ – ซีรีส์เรื่องนี้เป็นหนึ่งในห้าซีรีส์ของจีเอ็มเอ็มทีวี,ร่วมกับBad Buddy The Series แค่เพื่อนครับเพื่อน,Not Me The Series เขา...ไม่ไช่ผม,Enchanté The Series ใครคืออองชองเต และ F4 Thailand: Boys Over Flowers (ซีรีส์ไทยที่ดัดแปลงมาจากรักใสใส หัวใจสี่ดวง โดยมีเวอร์ชันอื่นๆอย่างไต้หวัน,ญี่ปุ่น,เกาหลีใต้ และจีน ซึ่งเคยออกอากาศมาก่อนหน้าทาง ABS-CNB) ที่ถูกซื้อลิขสิทธิ์ในการฉายโดย เอบีเอส-ซีเอ็นบี คอปเปอร์เรชัน หลังจากที่ประสบความสำเร็จในการฉายจากซีรีส์แปดเรื่องก่อนหน้าที่ซื้อลิขสิทธิ์จากจีเอ็มเอ็มทีวี และได้ประกาศลิขสิทธิ์ให้ ดรีมสเคป เอ็นเตอร์เท็นเมนต์(บริษัทภายใต้สังกัดของเอบีเอส-ซีเอ็นบี คอปเปอร์เรชัน) ในวันที่ 28 มิถุนายน พ.ศ. 2564 เริ่มออกอากาศในวันที่ 24 พฤศจิกายน พ.ศ. 2564 โดยทุกตอนจะมีคำบรรยายภาษาอังกฤษที่จะ และออกอากาศทาง ไอวอนท์ ทีเอฟซี พร้อมกันกับการออกอากาศในประเทศไทย และเปิดตัวคำบรรยายภาษาฟิลิปปินส์ในวันที่ 30 พฤศจิกายน พ.ศ. 2564 และตอนอื่นๆในวันถัดไป
การใช้เส้นทางร่วมกัน

ป้ายบอกการใช้เส้นทางร่วมกันของอินเตอร์สเตต 93 ทางหลวงสหรัฐหมายเลข 1และ ทางหลวงรัฐแมสซาชูเซตส์หมายเลข 3 ในบอสตัน รัฐแมสซาชูเซตส์
การใช้เส้นทางร่วมกัน ในโครงข่ายถนน คือ ถนนเส้นหนึ่งที่มีการกำหนดหมายเลขที่แตกต่างกันตั้งแต่สองสายขึ้นไป หรือการที่ทางหลวงใช้เขตทางร่วมกัน
การกำหนดหมายเลขทับซ้อนกัน ใช้ในบางประเทศ เมื่อเส้นทางเส้นนั้นจำเป็นต้องผ่านภูเขา หรือผ่านเมืองใหญ่ มักเป็นข้อได้เปรียบในการสร้างทางหลวงหลาย ๆ สายบนถนนเส้นเดียว ในบางประเทศ ถนนที่มีการใช้เส้นทางร่วมกันนั้นมักมีป้ายบอกหมายเลขเพียงสายทางเดียว ซึ่งสายทางที่ไม่ได้มีป้ายบอกนั้นจะหายไปเมื่อเริ่มมีการใช้เส้นทางร่วมกัน และจะเริ่มต้นใหม่เมื่อสิ้นสุดการใช้เส้นทางร่วมกัน
แหล่งข้อมูลอื่น

Highway Multiplex Photo Gallery
| ด ค กถนน |
| --- | --- | --- |
| ประเภท |  ถนนที่จำกัดการเข้าถึง  ทางหลวงที่ควบคุมการเข้าถึง  ทางคู่  ทางขนาน  ทางหลวง  ทางพิเศษสองช่องจราจร  ถนน 2+1  ถนน 2+2  พาร์กเวย์  ตรอก / ซอย  ทางตัน  ทางเดี่ยว  การใช้เส้นทางร่วมกัน  หมายเลขทางหลวง  ถนนที่เก็บค่าผ่านทาง  |  |
| จุดตัด |  ทางแยก  ทางแยกต่างระดับ  |  |
| พื้นผิว |  ยางมะตอย  แอสฟอลต์คอนกรีต  คอนกรีต คอนกรีตเสริมแรง  |  |
| โครงสร้าง |  สะพาน  คอสเวย์  ทางยกระดับ  อุโมงค์  |  |
ไพฑูรย์ เครือแก้ว ณ ลำพูน

| ไพฑูรย์ เครือแก้ว ณ ลำพูน |
| --- | --- |

หัวหน้าพรรคแนวประชาธิปไตย
ดำรงตำแหน่ง 22 พฤศจิกายน พ.ศ. 2511 – 19 พฤศจิกายน พ.ศ. 2514
 
ข้อมูลส่วนบุคคล
เกิด: 13 กรกฎาคม พ.ศ. 2476 (91 ปี)

ไพฑูรย์ เครือแก้ว ณ ลำพูน (เกิด 13 กรกฎาคม พ.ศ. 2476) อดีตสมาชิกสภาผู้แทนราษฎรจังหวัดลำปาง อดีตหัวหน้าพรรคแนวประชาธิปไตย หัวหน้าพรรคแนวร่วมประชาธิปไตย และอดีตรองหัวหน้าพรรคราษฎร
ประวัติ

ดร.ไพทูรย์ เครือแก้ว ณ ลำพูน เกิดเมื่อวันที่ 13 กรกฎาคม พ.ศ. 2476 เป็นอดีตอาจารย์ด้านสังคมวิทยา ประจำมหาวิทยาลัยเกษตรศาสตร์ มีผลงานทางวิชาการเผยแพร่จำนวนมาก อาทิ หนังสือลักษณะสังคมไทย  เป็นต้น
งานการเมือง

ดร.ไพทูรย์ ได้เข้าสู่งานการเมืองโดยได้ก่อตั้งพรรคการเมืองขึ้นเมื่อวันที่ 22 พฤศจิกายน พ.ศ. 2511 เป็นพรรคการเมืองทะเบียนเลขที่ 3/2511 ซึ่งเขาได้รับตำแหน่งเป็นหัวหน้าพรรค และเลขาธิการพรรค และเขาได้รับเลือกตั้งเป็นสมาชิกสภาผู้แทนราษฎรจังหวัดลำปาง สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 และต่อมาในปี พ.ศ. 2519 ได้จัดตั้งพรรคการเมืองขึ้นมาอีกครั้ง โดยใช้ชื่อว่า "พรรคแนวร่วมประชาธิปไตย" และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จากนั้นในสมัยที่ 3 เขาได้ย้ายไปสังกัดพรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
งานธุรกิจ

ไพฑูรย์ เครือแก้ว ณ ลำพูน เป็นนักธุรกิจด้านกิจการเหมืองแร่พลวง ในชื่อบริษัท พี.เอส.ซี ไมนิ่ง จำกัด ดำเนินกิจการเหมืองแร่พลวง ในพื้นที่อำเภอแจ้ห่ม จังหวัดลำปาง ตั้งแต่ปี พ.ศ. 2513
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พระราชพิธีเฉลิมพระชนมพรรษาในพระบาทสมเด็จพระมหาภูมิพลอดุลยเดชมหาราช บรมนาถบพิตร

| พระราชพิธีเฉลิมพระชนมพรรษาในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร |
| --- | --- |

สถานะ: ถูกยกเลิก
ประเภท: พระราชพิธีเฉลิมพระชนมพรรษา
เริ่มต้น: 2 ธันวาคม
สิ้นสุด: 8 ธันวาคม
ความถี่: ทุกปี
สถานที่: พระบรมมหาราชวัง พระราชวังดุสิต
ที่ตั้ง: กรุงเทพมหานคร
ประเทศ: ประเทศไทย
ประเดิม: 5 ธันวาคม 2493 (2493-12-05)
ล่าสุด: 5 ธันวาคม 2558 (2558-12-05)
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
จัดโดย: รัฐบาลไทย
พระราชพิธีเฉลิมพระชนมพรรษา เป็นพระราชพิธีที่จัดขึ้นเป็นประจำทุกปีตลอดรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร ตามหมายกำหนดการจากสำนักพระราชวัง
วันที่ 2 ธันวาคม

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ไปในพิธีถวายสัตย์ปฏิญาณตนและสวนสนามของทหารรักษาพระองค์ ณ พระลานพระบรมรูปทรงม้า พระราชวังดุสิต หรืออาจมีการเปลี่ยนแปลง เช่น ปี พ.ศ. 2552 แต่ได้มีการเปลี่ยนสถานที่จากลานพระราชวังดุสิตเป็นท้องสนามหลวงอันเป็นการลดพระราชภาระของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรแต่พิธีนั้นจัดยาวตั้งแต่เวลา 13:00 - 18:00 น.แล้วจะเสด็จพระราชดำเนินกลับในเวลา 18:20 น.
วันที่ 4 ธันวาคม

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยพระบรมวงศานุวงศ์ทุกๆพระองค์ ในการที่ให้คณะบุคคลต่าง ๆ เข้าเฝ้าทูลละอองธุลีพระบาทถวายพระพรชัยมงคล ณ ศาลาดุสิดาลัย สวนจิตรลดา พระราชวังดุสิต
วันที่ 5 ธันวาคม

เวลาเช้า  โดยพระองค์ทรงเครื่องบรมขัตติยราชภูษิตาภรณ์ พร้อมเครื่องแบบเต็มยศ ประทับพระราชบัลลังก์ บนพระที่นั่งพุดตานกาญจนสิงหาสน์ เหนือพระแท่นนพปฎลมหาเศวตฉัตร ซึ่งตั้งอยู่หน้าพระที่นั่งบุษบกมาลามหาจักรพรรดิพิมาน และอยู่เบื้องหลังพระวิสูตร (ม่าน) พระราชทานพระบรมราชวโรกาสให้ พระบรมวงศานุวงศ์ ข้าทูลละอองธุลีพระบาท (อยู่เบื้องหลังพระวิสูตร) และคณะบุคคลต่างๆ (อยู่เบื้องหน้าพระวิสูตร) เฝ้าทูลละอองธุลีพระบาท ถวายพระพรชัยมงคล
เวลาบ่าย เสด็จพระราชดำเนินไปยังพระบรมมหาราชวัง เข้าสู่มุขหน้าพระอุโบสถ วัดพระศรีรัตนศาสดาราม โดยมีบรรพชิตญวณและจีนถวายพระพรชัยมงคล แล้วจึงเสด็จเข้าสู่พระอุโบสถ ทรงจุดธูปเทียนบูชาพระพุทธมหามณีรัตรปฏิมากร พระสัมพุทธพรรณีและพระพุทธรูปฉลองพระองค์ ทรงจุดธูปเทียนบูชาเทพยดานพเคราะห์แล้วเสด็จสู่มุขหน้าพระอุโบสถ พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานสังคหวัตถุแก่ข้าทูลละอองธุลีพระบาทผู้สูงอายุ แล้วเสด็จพระราชดำเนิน จากพระอุโบสถไปประทับรถยนต์พระที่นั่งที่ประตูหลังวัดพระศรีรัตนศาสดาราม ไปเทียบหน้าพระทวารเทเวศรรักษาเสด็จเข้าสู่พระที่นั่งอมรินทรวินิจฉัย ทรงประเคนสัญญาบัตร พัดยศ ไตร แก่พระสงฆ์ซึ่งเข้ารับพระราชทานสมณศักดิ์ใหม่พระสงฆ์ถวายอนุโมทนา สมเด็จพระราชาคณะถวายอดิเรก ถวายพระพรลา จากนั้นพระสงฆ์ 60 รูป เจริญพระพุทธมนต์การพระราชพิธีเฉลิมพระชนมพรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงจุดเทียนพระมหามงคลเทียนเท่าพระองค์ และธูปเทียนบูชาพระพุทธรูป เทวรูป พระเคราะห์ แล้วจึงทรงจุดธูปเทียนนมัสการ ทรงศีล จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงเสด็จขึ้นพระที่นั่งไพศาลทักษิณ ทางพระทวารเทวราชมเหศวร์ ทรงจุดธูปเทียนบูชาพระสยามเทวาธิราช  แล้วเสด็จออกพระที่นั่งอมรินทรวินิจฉัย พระสงฆ์เจริญพระพุทธมนต์พระราชพิธีเฉลิมพระชนมพรรษาจบแล้ว สมเด็จพระราชาคณะถวายอดิเรกถวายพระพรลา แล้วจึงเสด็จพระราชดำเนิน กลับโดยประทับรถยนต์พระที่นั่งพระทวารเทเวศรรักษา
เวลาค่ำ พิธีถวายเครื่องราชสักการะและจุดเทียนถวายพระพรชัยมงคล และถวายราชสดุดีเฉลิมพระเกียรติ ของเหล่าข้าราชการ และพสกนิกรชาวไทย ซึ่งกำหนดจัดที่ มณฑลพิธี ท้องสนามหลวง และ ศาลากลางจังหวัดทุกจังหวัด
วันที่ 6 ธันวาคม

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ไปยังพระบรมมหาราชวัง ยังพระที่นั่งไพศาลทักษิณ ทรงจุดธูปเทียนบูชาพระสยามเทวาธิราชแล้วเสด็จออกพระที่นั่งอมรินทรวินิจฉัยทางพระทวารเทวาราชมเหศวร์ ทรงประกอบพิถวายภัตตาหารแด่พระสงฆ์เสร็จแล้วสมเด็จพระราชาคณะถวายพระธรรมเทศนามงคลวิเศษกัณฑ์ 1 จบพิธีสงฆ์แล้วจึงเสด็จพระราชดำเนิน กลับโดยประทับรถยนต์พระที่นั่งที่พระทวารเทเวศรรักษา
วันที่ 7 ธันวาคม

แต่เดิมจะเสด็จพระราชดำเนินออกท้องพระโรงกลาง พระที่นั่งจักรีมหาปราสาท ให้คณะทูตานุทูตต่างประเทศ และผู้แทนฝ่ายกงสุล เฝ้าทูลละอองพระบาท ถวายพระพรชัยมงคล มีพระราชดำรัสตอบ แล้วจึงเสด็จพระราชดำเนินขึ้น ก่อนจะเปลี่ยนแปลงเป็นวันที่ 8 ธันวาคม และสถานที่ศาลาดุสิดาลัย สวนจิตรลดา ตามหมายกำหนดการเป็นวันที่ 8 ธันวาคม ตั้งแต่ปี พ.ศ. 2520 เป็นต้นมาจนถึงปัจจุบัน และครั้นถัดมาในวันที่ 7 ธันวาคม (บางปีเลื่อนไปเป็นวันที่ 9 ธันวาคม) ก็เสด็จพระราชดำเนินทรงเป็นองค์ประธาน ในรัฐพิธีสโมสรสันนิบาตเฉลิมพระเกียรติ ที่สนามหญ้าหน้าตึกไทยคู่ฟ้า ทำเนียบรัฐบาล 
 (เว้นในปี พ.ศ. 2551 จัดที่หอประชุมกองทัพเรือ)
วันที่ 8 ธันวาคม

เสด็จลง ณ ศาลาดุสิดาลัย สวนจิตรลดา พระราชทานพระบรมราชวโรกาสให้คณะทูตานุทูต ต่างประเทศและผู้แทนฝ่ายกงสุลเฝ้าทูลละอองธุลีพระบาท ถวายพระพรชัยมงคลมีพระราชดำรัสตอบแล้วจึงเสด็จพระราชดำเนินขึ้น
กิจกรรมของประชาชนทั่วไป

บทความหลัก: วันพ่อแห่งชาติ
ทุกปีจะมีการประดับธงชาติและธงพระปรมาภิไธยย่อ ภปร.(ธงในหลวง) ในทุกหน่วยงาน ไม่ว่าจะเป็นสถานที่ราชการ โรงเรียน บริษัท และบ้านเรือน เพื่อถวายพระพรให้พระองค์มีพระชนมายุยิ่งยืนนาน และยังมีการทำความสะอาดแม่น้ำลำคลอง ถนน โรงพยาบาล และประดับรูปของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไว้ที่หน้าบริษัทหรือหน่วยงานต่างๆ เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วย
กิจกรรมสำหรับลูกในวันพ่อแห่งชาติ คือ ประดับธงชาติตามอาคารบ้านเรือน จัดกิจกรรมบำเพ็ญประโยชน์ หรือบำเพ็ญกุศล ทำบุญใส่บาตร เพื่ออุทิศส่วนกุศล และระลึกถึงพระคุณของพ่อ
นอกจากนี้ยังมีการจัดกิจกรรมประกาศเกียรติคุณ พ่อตัวอย่าง หรือพ่อดีเด่น โดยกำหนดคุณสมบัติ คือ มีอายุ 40 ปีขึ้นไป ส่งเสริมการศึกษาของบุตร ธิดา นับถือศาสนาโดยเคร่งครัด งดเว้นอบายมุขทุกชนิด อุทิศตนเพื่อประโยชน์ต่อสาธารณชน
ดูเพิ่ม

วันพ่อแห่งชาติ
วันชาติ (ประเทศไทย)
| ก่อนหน้า |  | พระราชพิธีเฉลิมพระชนมพรรษาในพระบาทสมเด็จพระมหาภูมิพลอดุลยเดชมหาราช บรมนาถบพิตร |  | ถัดไป |
| --- | --- | --- | --- | --- |
| พระราชพิธีเฉลิมพระชนมพรรษาในรัชกาลที่ 8 (20 กันยายน พ.ศ. 2478 - 2488) |  | พระราชพิธีเฉลิมพระชนมพรรษาในรัชกาลที่ 9   (5 ธันวาคม พ.ศ. 2493 - 2558) |  | พระราชพิธีเฉลิมพระชนมพรรษาในรัชกาลที่ 10  (28 กรกฎาคม พ.ศ. 2562 - ปัจจุบัน) |
| ด ค กพระราชพิธีสำคัญในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร |
| --- | --- | --- |
| ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธย สมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) | ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธย สมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) |  |
​
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพร้อมด้วย สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จพระราชดำเนินไปในงานสโมสรสันนิบาต
โรงเรียนฝางวิทยายน

ระวังสับสนกับ โรงเรียนฝางชนูปถัมภ์ หรือ โรงเรียนฝางพิทยาคม
| โรงเรียนฝางวิทยายน Fang Wittayayon School Fang Wittayayon School |
| --- | --- |

ที่ตั้ง
232 ถนนมลิวรรณ ตำบลบ้านฝาง อำเภอบ้านฝาง จังหวัดขอนแก่น 40270
ข้อมูล
ชื่ออื่น: ฝ.ย. / FWY
ประเภท: สหศึกษา โรงเรียนประจำอำเภอ
คำขวัญ: "ความประพฤตินำหน้า กีฬาโดดเด่น วิชาเป็นมนต์ขลัง เสริมส่งให้สมบูรณ์"   สติม โต สทา ภทุทํ  (ผู้มีสติ มีความเจริญทุกเมื่อ) 
สถาปนา: พ.ศ. 2519
หน่วยงานกำกับ: สังกัดสำนักงานเขตพื้นที่การศึกษามัธยมศึกษา เขต 25 กระทรวงศึกษาธิการ
ผู้อำนวยการ: ว่าง
วิทยาเขต: แก่นนครราชพฤกษ์
สี:    สีน้ำเงิน สีขาว
เพลง: มาร์ชฝางวิทยายน
เว็บไซต์: www.fangwit.ac.th
โรงเรียนฝางวิทยายน (อังกฤษ: Fang Wittayayon School) เป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 232 หมู่ 9 บ้านฝาง ตำบลบ้านฝาง อำเภอบ้านฝาง จังหวัดขอนแก่น ห่างจากอำเภอเมืองขอนแก่นไปทางทิศตะวันตก 21 กิโลเมตร  ก่อตั้งเมื่อปี 14 ตุลาคม พ.ศ. 2519 ปัจจุบัน เปิดสอนระดับชั้นมัธยมศึกษาตอนต้นและมัธยมศึกษาตอนปลาย
ศิษย์เก่ามีชื่อเสียง

อภิเชษฐ์ เอติรัตนะ ดีไซเนอร์,นางแบบ
แหล่งข้อมูลอื่น

เว็บไซต์หลักของโรงเรียนฝางวิทยายน
โรงเรียนฝางวิทยายน ที่เฟซบุ๊ก
ข้อมูลพื้นฐานโรงเรียนฝางวิทยายนในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนฝางวิทยายน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°26′50″N 102°38′47″E﻿ / ﻿16.4471162°N 102.6463151°E﻿ / 16.4471162; 102.6463151
การแข่งขันระหว่างสองตา

ภาพที่แสดงให้เห็นซึ่งการแข่งขันระหว่างสองตา ถ้าดูภาพนี้ด้วยแว่น 3 มิติ เลนส์ข้างหนึ่งสีแดง ข้างหนึ่งสีเขียว (cyan) ข้อความที่จะเห็นจะสลับกันระหว่าง Red และ Blue ควรใส่  แว่นสามมิติแดง ฟ้า เพื่อดูภาพนี้ในมุมมอง 3 มิติ
การแข่งขันระหว่างสองตา (อังกฤษ: binocular rivalry) เป็นปรากฏการณ์การรับรู้ทางตา โดยการรับรู้ดังกล่าวสลับไปมาระหว่างภาพหลายภาพที่แสดงให้แก่ดวงตาแต่ละข้าง
เมื่อแสดงภาพภาพหนึ่งให้แก่ตาข้างหนึ่ง และแสดงอีกภาพหนึ่งซึ่งต่างกันให้แก่ตาอีกข้างหนึ่ง แทนที่จะเห็นภาพทั้งสองจะโดยซ้อนทับกัน แต่กลับเห็นภาพหนึ่งชั่วขณะ หลังจากนั้น จึงเห็นอีกภาพหนึ่ง และหลังจากนั้น ก็กลับไปเห็นภาพแรก สลับกันดังนี้ไปเรื่อย ๆ ตลอดเวลาที่บุคคลนั้นเพ่งดูอยู่ ตัวอย่างเช่น ถ้าแสดงเส้นตรงตั้งจำนวนหนึ่งให้แก่ตาข้างหนึ่ง และแสดงเส้นตรงนอนอีกจำนวนหนึ่งให้แก่เขตเดียวกันในจอตาอีกข้างหนึ่ง บางครั้งก็จะเห็นเส้นตรงตั้งโดยไม่มีเส้นตรงนอน และบางครั้งก็เห็นเส้นตรงนอนโดยไม่มีเส้นตรงตั้ง
ในระหว่างที่การเห็นเปลี่ยนไปมา อาจจะเห็นภาพผสมที่ไม่มั่นคงปรากฏแต่ในช่วงเวลาสั้น ๆ  ภาพผสมเหล่านี้ โดยมากมีระเบียบ ตัวอย่างเช่น เส้นตรงตั้งอาจจะปรากฏทีละเส้น ทำให้ไม่ชัดซึ่งเส้นตรงนอนจากทางด้านซ้ายหรือด้านขวา หรือเส้นตรงนอนอาจจะปรากฏทีละเส้น ทำให้ไม่ชัดซึ่งเส้นตรงตั้งจากข้างบนหรือข้างล่าง การแข่งขันระหว่างสองตาเกิดขึ้นได้ก็ต่อเมื่อตัวกระตุ้นทั้งสอง แตกต่างกันพอสมควร ตัวอย่างของตัวกระตุ้นที่ไม่ซับซ้อนก็คือ เส้นตรงที่ไปในทิศทางที่แตกต่างกัน และตัวอย่างของตัวกระตุ้นซับซ้อนก็คือ ตัวอักษรหนังสือต่าง ๆ หรือภาพภาพต่าง ๆ เช่นภาพใบหน้าหรือภาพบ้าน
อย่างไรก็ตาม ความแตกต่างกันเพียงเล็กน้อยของภาพทั้งสอง อาจจะทำให้เกิดการเห็นแค่ภาพเดียว หรือการเห็นภาพมีสามมิติ ในหลายปีที่เพิ่งผ่านมา นักวิทยาศาสตร์ประสาทได้ใช้เทคนิคบันทึกภาพประสาท (neuroimaging) และเทคนิคบันทึกสัญญาณจากเซลล์ประสาทเซลล์เดียว เพื่อที่จะบ่งชี้ปรากฏการณ์ของเซลล์ประสาทที่เป็นต้นเหตุแห่งการที่ภาพภาพหนึ่งมีอิทธิพลที่เหนือกว่าในการรับรู้อารมณ์ (perceptual dominance) และปรากฏการณ์ของเซลล์ประสาทที่เป็นต้นเหตุแห่งการสลับไปมาของการรับรู้อารมณ์
ดูเพิ่ม

พารัลแลกซ์
แหล่งข้อมูลอื่น

การแข่งขันระหว่างสองตา. สารานุกรมสคอลาร์พีเดีย (อังกฤษ)
Binocular Rivalry Demonstrations. Binocular Rivalry
โรเบิรต์ โอเชีย. รายชื่อบทความตีพิมพ์เกี่ยวกับการแข่งขันระหว่างสองตาจนถึงปี 2543 เก็บถาวร 2020-10-11 ที่ เวย์แบ็กแมชชีน. Robert P O'Shea
อำเภอพานทอง

| อำเภอพานทอง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phan Thong
สถานีรถไฟพานทอง ในเส้นทางรถไฟสายตะวันออก
คำขวัญ: เมืองอิฐแกร่ง แหล่งเกษตร เขตอุตสาหกรรม คุณธรรมหมอพระ ศิลปะช่างทอง
แผนที่จังหวัดชลบุรี เน้นอำเภอพานทอง
พิกัด: 13°28′14″N 101°5′49″E﻿ / ﻿13.47056°N 101.09694°E﻿ / 13.47056; 101.09694
ประเทศ:  ไทย
จังหวัด: ชลบุรี
พื้นที่
 • ทั้งหมด: 173.0 ตร.กม. (66.8 ตร.ไมล์)
ประชากร (2566)
 • ทั้งหมด: 80,613 คน
 • ความหนาแน่น: 465.97 คน/ตร.กม. (1,206.9 คน/ตร.ไมล์)
รหัสไปรษณีย์ : 20000 (ไปรษณีย์ชลบุรี - ตำบลบ้านเก่า เฉพาะภายในนิคมอุตสาหกรรมอมตะนคร<บ้านเลขที่ 700/XXX>),  20160 (ไปรษณีย์พานทอง - เฉพาะตำบลพานทอง ตำบลหนองตำลึง ตำบลมาบโป่ง ตำบลหนองกะขะ ตำบลบางนาง ตำบลหนองหงษ์ ตำบลเกาะลอย ตำบลบางหัก ตำบลหน้าประดู่ ตำบลโคกขี้หนอน และตำบลบ้านเก่า เฉพาะภายนอกนิคมอุตสาหกรรมอมตะนคร<บ้านเลขที่ 700/XXX>)
รหัสภูมิศาสตร์: 2005
ที่ตั้งที่ว่าการ: หมู่ที่ 4 ถนนพานทอง-หัวไผ่ ตำบลพานทอง อำเภอพานทอง จังหวัดชลบุรี 20160
 ส่วนหนึ่งของสารานุกรมประเทศไทย
พานทอง เป็นอำเภอในจังหวัดชลบุรี ปัจจุบันเป็นพื้นที่นิคมอุตสาหกรรมและชุมชนเมืองที่รองรับความเจริญเติบโตของจังหวัดชลบุรี
ที่ตั้งและอาณาเขต

อำเภอพานทองมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบางปะกงและอำเภอบ้านโพธิ์ (จังหวัดฉะเชิงเทรา)
ทิศตะวันออก ติดต่อกับอำเภอพนัสนิคม
ทิศใต้ ติดต่อกับอำเภอบ้านบึง
ทิศตะวันตก ติดต่อกับอำเภอเมืองชลบุรี
การแบ่งเขตการปกครอง > การปกครองส่วนภูมิภาค

อำเภอพานทองแบ่งเขตการปกครองออกเป็น 11 ตำบล 52 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | พานทอง |  | (Phan Thong) |  | 10 หมู่บ้าน |  |  |  |  | 7. | บ้านเก่า |  | (Ban Kao) |  | 7 หมู่บ้าน |
| 2. | หนองตำลึง |  | (Nong Tamlueng) |  | 9 หมู่บ้าน |  |  |  |  | 8. | หน้าประดู่ |  | (Na Pradu) |  | 5 หมู่บ้าน |
| 3. | มาบโป่ง |  | (Map Pong) |  | 10 หมู่บ้าน |  |  |  |  | 9. | บางนาง |  | (Bang Nang) |  | 9 หมู่บ้าน |
| 4. | หนองกะขะ |  | (Nong Kakha) |  | 5 หมู่บ้าน |  |  |  |  | 10. | เกาะลอย |  | (Ko Loi) |  | 6 หมู่บ้าน |
| 5. | หนองหงษ์ |  | (Nong Hong) |  | 6 หมู่บ้าน |  |  |  |  | 11. | บางหัก |  | (Bang Hak) |  | 4 หมู่บ้าน |
| 6. | โคกขี้หนอน |  | (Khok Khi Non) |  | 5 หมู่บ้าน |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอพานทองประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลพานทอง ครอบคลุมพื้นที่เฉพาะหมู่ที่ 4, 6 และบางส่วนของหมู่ที่ 2–3, 7–8, 10 ตำบลพานทอง
เทศบาลตำบลหนองตำลึง ครอบคลุมพื้นที่ตำบลหนองตำลึงทั้งตำบล รวมทั้งพื้นที่เฉพาะหมู่ที่ 6–7 ของตำบลมาบโป่ง และเฉพาะหมู่ที่ 1–2, 4 ของตำบลหนองกะขะ
องค์การบริหารส่วนตำบลพานทองหนองกะขะ ครอบคลุมพื้นที่ตำบลพานทอง (นอกเขตเทศบาลตำบลพานทอง) และตำบลหนองกะขะ (นอกเขตเทศบาลตำบลหนองตำลึง)
องค์การบริหารส่วนตำบลมาบโป่ง ครอบคลุมพื้นที่ตำบลมาบโป่ง (นอกเขตเทศบาลตำบลหนองตำลึง)
องค์การบริหารส่วนตำบลหนองหงษ์ ครอบคลุมพื้นที่ตำบลหนองหงษ์ทั้งตำบล
องค์การบริหารส่วนตำบลโคกขี้หนอน ครอบคลุมพื้นที่ตำบลโคกขี้หนอนทั้งตำบล
องค์การบริหารส่วนตำบลบ้านเก่า ครอบคลุมพื้นที่ตำบลบ้านเก่าทั้งตำบล
องค์การบริหารส่วนตำบลหน้าประดู่ ครอบคลุมพื้นที่ตำบลหน้าประดู่ทั้งตำบล
องค์การบริหารส่วนตำบลบางนาง ครอบคลุมพื้นที่ตำบลบางนางทั้งตำบล
องค์การบริหารส่วนตำบลเกาะลอยบางหัก ครอบคลุมพื้นที่ตำบลเกาะลอยและตำบลบางหักทั้งตำบล
สถานีรถไฟพานทอง